Hy is nou reg vir toer met sy nuwe musiek en komende album, het hy gesê. Ons hoop hy maak ’n draai in Suid-Afrika.
’n Gebroke Zayn het op ’n radioprogram erken Let Me is vir Gigi geskryf en gesê: "Ek was baie verlief, maar dinge verander en mense gaan aan met hul lewe. Tye verander, en dit is waaraan ek gedink het toe ek die liedjie skryf."
In Let Me se musiekvideo, waar hy in die misdaadwêreld vasgevang is, kry ons ’n voorsmakie van sy toneelspeltalent.
Hy het aan ’n Britse radiostasie gesê hy is nog nie Oscar-materiaal nie, maar stel beslis in toneelspel belang.